CELEX: 62017CN0074
Language: et
Date: 2017-02-10 00:00:00
Title: Kohtuasi C-74/17: Eelotsusetaotlus, mille on esitanud Amtsgericht Düsseldorf (Saksamaa) 10. veebruaril 2017 – Jonathan Heintges versus Germanwings GmbH

15.5.2017   
            
            
               ET
            
            
               Euroopa Liidu Teataja
            
            
               C 151/17
            
         Eelotsusetaotlus, mille on esitanud Amtsgericht Düsseldorf (Saksamaa) 10. veebruaril 2017 – Jonathan Heintges versus Germanwings GmbH
   (Kohtuasi C-74/17)
   (2017/C 151/22)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Düsseldorf
   
      Põhikohtuasja pooled
   
   
      Hageja: Jonathan Heintges
   
      Kostja: Germanwings GmbH
   
      Eelotsuse küsimused
   
   
               I.
            
            
               Kas Euroopa Parlamendi ja nõukogu 11. veebruari 2004. aasta määruse (EÜ) nr 261/2004 (1), millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 12 lõiget 1 tuleb tõlgendada nii, et selles nimetatud „õigus lisahüvitisele“ hõlmab üksnes selliseid nõudeid, mille alus jääb väljapoole määruse reguleerimisala?
            
         
               II.
            
            
               
                           a.
                        
                        
                           Kui vastus küsimusele I. on eitav, siis kas määruse nr 261/2004 artiklit 8 tuleb tõlgendada nii, et juhul, kui lennuettevõtja ei võimalda selle artikli lõigetes 1 ja 2 ette nähtud hüvitisi, tuleneb sellest sättest, et reisijal on nimetatud hüvitiste võimaldamata jätmise tõttu endal õigus nõuda kahjuhüvitist, ning juhul, kui see on nii, siis kas vastav õigus hõlmab ka niisuguse kulu hüvitamist, mis reisijale kaasnes seetõttu, et ta ise korraldas oma teekonna muutmise lõppsihtkohta?
                        
                     
                           aa.
                        
                        
                           Kui vastus küsimusele a. on jaatav, siis kas reisija enda korraldatud asenduslennu hüvitisele kohaldatakse määruse nr 261/2004 artikli 12 lõike 1 teises lauses ette nähtud mahaarvamist?
                        
                     
                           b.
                        
                        
                           Kui vastus küsimusele I. on jaatav ning liikmesriigi õiguses on ette nähtud, et reisijal on määruse artiklis 8 toodud kohustuse rikkumise tõttu õigus lennuettevõtjalt nõuda selle kulu hüvitamist, mis tal tekkis ise asenduslennu korraldamise tõttu, siis kas liikmesriigi õiguses ette nähtud vastavale võimalusele nõuda hüvitist kohaldatakse määruse nr 261/2004 artikli 12 lõike 1 teises lauses ette nähtud mahaarvamist?
                        
                     
                           c.
                        
                        
                           Kui kinnitada määruse nr 261/2004 artikli 12 lõike 1 teises lauses ette nähtud mahaarvamise olemasolu kas punkti II.a. või punkti II.b. alusel, siis kas artiklit 12 tuleb tõlgendada nii, et mahaarvamine toimub automaatselt, ilma et hüvitist võimaldama pidav pool peaks mahaarvamist nõudma?
                        
                     
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1, ELT eriväljaanne 07/08, lk 10).